Tabrett Bethell

Tabrett Bethell (an haife ta ranar 13 ga watan Mayu, 1981) tsohuwar ƴar wasan kwaikwayo ce ta Australiya, wacce aka fi sani dalilin irin rawar da ta taka a matsayin; Cara Mason, a cikin jerin shirye-shiryen talabijin mai suna; Legend of the Seeker. Kafin aikin fara fitowa a fina-finai, ta yi aiki a matsayin mai tallata kayan ado tun tana ƴar shekara 16, kuma shugaba ce, ga ƙungiyar Rugby League ta Cronulla-Sutherland Sharks har ya zuwa shekarar 2006.

 Ayyukan wasan kwaikwayo 
Bayan farkon shekarun da ta fara tallar kaya, da kuma shugabancin da ta yi, ta yanke shawarar ci-gaba da koyan aikin fim a Screenwise, inda ta kammala biyo bayan shafe watanni 12 a shekara ta 2007.  A lokacin wannan horo ta ci gaba da tallata kayan kawa.  Shirin wasan kwaikwayonta na farko sun haɗa da fitowa a matsayin; Amy a fim ɗin Campbell Graham, mai taken Anyone You Want-(Duk wanda kuke So), da kuma rawarta a matsayin Chris a fim ɗin Strangers Lovers Killers, wanda aka fitar a shekarar 2010.

Daga 2009 ya zuwa 2010, Bethell ta yi fim ɗin talabijin mai dogon zango; Legend of the Seeker, wani shirin talabijin wanda kacokan ya ta'allaka ne akan labarin Terry Goodkind's Sword of Truth. Ta fito a mai suna Cara Mason wanda ta bayyana a ƙarshen zangon wasa na farko a shirin kafin ta bayyana sosai a fitowar zango na zama na 2 na shirin mai dogon zangon. Bethell ta sami ɗumbin magoya bayan dalilin irin rawar da ta taka a matsayin Cara Mason a shirin mai taken; Legend of the Seeker.

Bayan fim ɗin Legend of the Seeker, Bethell ta fito a matsayin Beth a fim ɗin James Rabbitts' Australian thriller, mai taken; The Clinic, wanda aka ɗauki shirya fim ɗin a Deniliquin, NSW, Austaraliya a watan Nuwamban 2008. A watan Agustan shekarar 2010 Bethell ta lashe kyautar ƴar wasan kwaikwayo mafi kyau a bikin fina-finai na Manhattan saboda rawar da ta taka a fim ɗin  Anyone You Want.

A watan Maris na shekara ta 2011, ta fito a shirin kamfanin Warner Bros TV pilot, "Poe" a matsayin wacce ta taka rawar Sarah Elmira Royster.

Tabrett Bethell ta fara fitowa a fina-finan masana'antarBollywood ta ƙasar Indiya, a wani fim din Hindi; Dhoom 3 wanda aka saki a ranar 20 ga watan Disamba, 2013. Inda ta haɗe da taurarin Indiya, irin su; Aamir Khan da Katrina Kaif a kashi na 3 na fim ɗin, biyo bayan fim ɗin Dhoom, wanda ba ta fito a cikin kashi na 1 da na 2 ba. Fim din ya zama Fim ɗaya tilo na Bollywood mafi girma a samun riba a kasuwar duniya gaba-daya daga wannan masana'anta.  Ta ɗan fito kaɗan a zango na 2, kashi na 6, na fim ɗin ("What Do You Really Want"), a matsayin Kate . An haska fim ɗin a ranar 7 ga watan Yulin shekarar 2014. A watan Maris na shekara ta 2014 an sanya ta a wani gajeren fim mai zaman kansa; Oren a matsayin wacce ta jagoranci fim ɗin a shirin fim din-(lead actress). Fim din ya lashe kyaututtuka biyu a bikin Hollywood Reel Independent Festival na 2015 Mafi kyawun Actress Tabrett Bethell da Mafi kyawun gajeren Fim na Duniya.

Fitowar karshe da tayi a fim, shi ne a kakar 2016 na shirin; Mistresses. 

 Rayuwa ta Musamman 
An sanya mata sunan Bethell ne, inda sunan ya samo asali daga wani titi a Sydney; Tabrett Street, wani abu da ya haifar da hakan, shi ne a lokacin da iyayenta ke gardamar wane suna za su sanya mata a lokacin suna a asibiti (mahaifiyarta na son a sanya mata "Siobhan", a hannu guda mahaifinta na so a kira ta da; "Murray"). Mahaifinta ya fita motsa jiki, inda ya yi arba da sunan wannan titi, kumawarsa ke da wuya a asibitin, ya yanke shawara ga mahaifiyarta, wacce ta ce, "hakan yayi mata ita ma!".

 Jadawalin Fim 
+ Rawar da ta taka a shirin Fim da na Talabijin Shekara Suna Matsayi Bayanan kula2001Life SupportEpisode #1.2       (3 Sep 2001)2007Mr. RightLeadVideo short2007The SwallowVeronika Le'Morel, the beggarShort Film2007Strangers Lovers KillersChrisFilm2009–2010Legend of the SeekerCara Mason23 episodes2010Beth ChurchFilm2010Anyone You WantAmyFilm2010Cops LACEve LouizosEpisode: "Life is a Rodio"2011PoeSarah Elmira RoysterPilot2012SanctuaryLiaShort Film2013Dhoom 3VictoriaIndian film2014OrenEmileShort Film2014–2016MistressesKate DavisEpisode 02x06: "What Do You Really Want"Series regular (Series 4 Episode 2–13)

Gidan wasan kwaikwayo
 Shekara Suna Matsayi Bayanan kula 2008 Somewhere between the Sky and the Sea by Alex Broun Stephanie Short and Sweet Sydney 2012 Savage in Limbo

Manazarta 

Adireshin Waje





Rukuni:Rayayyun mutane
Rukuni:Haifaffun 1981